Diari Oficial de la Generalitat Valenciana


Sumari del DOGV 3190, del 24-02-1998 (1998/749)

Informació pública del Programa d'Actuació Integrada en el sector del Sòl Urbanitzable No Programat No Residencial de Mislata.
------------------------------------------------------------------------------------------------------------------------------

### Dades del document

Número de DOGV
:   3190

Data del DOGV
:   24-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/749


Organisme emissor
:   Ajuntament de Mislata

Tipus de document
:   Anunci

Informació pública del Programa d'Actuació Integrada en el sector del Sòl Urbanitzable No Programat No Residencial de Mislata. [1998/M749]
  
L'Alcaldia Presidència, en data 26 de novembre, ha resolt:
  
1. Sotmetre, novament, a informació pública el Programa d'Actuació Integrada presentat per l'entitat Grupo Aquena, SL, en l'àmbit del sector de Sòl Urbanitzable No Programat No Residencial de Mislata, els límits del qual són: autovia de Madrid (N-III), avinguda de la Pau i ronda de Xirivella-Alaquàs, al qual s'acompanya un avantprojecte d'urbanització i també un pla parcial i document d'homologació.
  
Simultàniament, se sotmet a informació pública el programa d'actuació integrada, presentat per l'entitat mercantil Transportes Juan Carlos, SL, al qual s'acompanya pla parcial i document d'homologació, tot considerant-se com a alternativa tècnica substancialment distinta a l'anterior (la de la mercantil Grupo Aquena, SL).
  
2. Els plans parcials i documents d'homologació es tramitaran, de conformitat amb allò establit en els articles 52 i 54, simultàniament amb els programes d'actuació integrada. És per això que s'aplicaran les prescripcions dels apartats següents, llevat de l'aprovació, que es farà segons les determinacions de l'article 54 de la Llei Reguladora de l'Activitat Urbanística.
  
3. Els interessats, durant el termini de 20 dies, comptadors des de la publicació de l'últim edicte, podran formular al·legacions i alternatives tècniques al programa.
  
No obstant això, si durant els 10 primers dies qualsevol interessat es comprometés a formular una alternativa tècnica substancialment distinta a la presentada pel Grupo Aquena, SL, el termini estarà prorrogat per 20 dies addicionals.
  
4. Els interessats tindran cinc dies, comptadors des del venciment del termini anterior (l'ordinari o el prorrogat), per a presentar, en plica tancada, les proposicions juridicoeconòmiques que estimen escaients amb la documentació establita en els apartats c) i d) de l'article 32 de la Llei Reguladora de l'Activitat Urbanística.
  
5. L'acte d'obertura de pliques tindrà lloc el següent dia hàbil de l'acabament del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consultes i al·legacions, abans que el Ple de l'Ajuntament aprove el programa i n'adjudique l'execució.
  
 6. La pròrroga d'exposició al públic solament s'anunciarà al tauler d'anuncis de l'Ajuntament. El Ple podrà, raonadament, rebutjar totes les iniciatives, aprovar el programa i adjudicar-ne l'execució o optar per la gestió directa d'aquest.
  
7. Aquesta Resolució, que adoptarà la forma d'edicte, es publicarà en el Diari Oficial de la Generalitat Valenciana i en un diari d'informació general editat a la Comunitat Valenciana.
  
Abans de la publicació de l'edicte, es trametrà l'avís del contingut al domicili fiscal dels qui consten en el cadastre, com a titulars de drets afectats per l'actuació proposada.
  
8. L'aprovació i adjudicació del programa d'actuació integrada estarà condicionada a l'aprovació definitiva del pla parcial i homologació, de conformitat amb allò establit en l'article 54 de la Llei Reguladora de l'Activitat Urbanística i en la instrucció de planejament 1/1996.
  
Per tal com no han pogut ser notificats, per les circumstàncies que consten en l'expedient, escau en aquest acte complimentar l'esmentat tràmit a les persones que a continuació s'indiquen:
  
Encarnación Cotino Benlloch
  
Vicente Hernández Gimeno
  
José Simón Rodríguez
  
Francisco Pajarón Andreu y hermanos
  
José Ibáñez Orient
  
Enrique García Pérez y hermanos
  
Amparo Molina Salvador
  
Inés Chuliá Olmos
  
Juan Viche Arnau
  
Francisco Sabater Mocholí
  
María Sabater Navarro y hermanos
  
Pascuala Pérez Sáez y V.
  
Vicente Benlloch Gil
  
Ricardo Sánchez Antón